Sulmet e presidentit në Twitter largojnë vëmendjen nga ekonomia 
Shifrat e fundit tregojnë një rritje të fortë të ekonomisë amerikane, por ky fakt humbet në zhurmën që shkaktojnë sulmet e Presidentit Trump ndaj medias, procesit hetimor mbi Rusinë dhe rivalëve politikë.
Presidenti Donald Trump kohët e fundit është hedhur në fushatë për konkurrentët republikanë në zgjedhje, duke ngritur me të madhe forcimin e ekonomisë për të rritur shanset për fitore të kandidatëve të partisë së tij. Ndërkaq, presidenti ka vazhduar edhe sulmet përmes Twitterit lidhur me hetimet mbi Rusinë, ngritjen e murit në kufi dhe medias, të cilën ai e akuzon për qëndrim tendencioz ndaj tij. Republikanët shqetësohen se këto sulme po largojnë vëmendjen nga mesazhi ekonomik. Korrespondenti Jim Malone ka përgatitur materialin: Gjatë një aktiviteti për fushatë në Florida, presidenti e vuri theksin tek rritja ekonomike dhe mbështetja që ka mes republikanëve: Rritja ekonomike prej mbi 4% në tre-mujorin e fundit është fitore për presidentin, thotë ekonomisti Mark Hamrick: Por presidenti ka qenë shumë aktiv në Twitter, me akuza kundër hetimeve mbi Rusinë, ka kërcënuar se do të mbyllë qeverinë nëse nuk i miratohen fondet për murin në kufi dhe ka akuzuar median se përhap lajme të rreme. ka thënë presidenti. Këto sulme në Twitter largojnë vëmendjen nga mesazhi kryesor thonë analistët: ” thotë Michael Cornfield, i cili jep mësim në Universitetin George Washington. Sulmet e vazhdueshme ndaj procesit hetimor mbi Rusinë kanë shqetësuar demokratët, përfshirë udhëheqësin e demokratëve në Senat, Chuck Schumer. Ekonomia e fortë mund të ndihmojë republikanët në nëntor. Por stili qeverisës i Presidentit Trump do të jetë në qendër të fushatës zgjedhore, thotë analistja Elaine Kamarck: Siç njoftohet, presidenti është i irrituar që forcimi i ekonomisë nuk ka rezultuar në rritjen e popullaritetit të tij, thotë anketuesi Frank Newport: Presidenti është zotuar të bëjë fushatë intensive për zgjedhjet e nëntorit. Republikanët shpresojnë se ai do të përqëndrohet më shumë tek ekonomia dhe më pak tek përplasjet politike.